[{"text_idx": "#000002", "text": "Sur la kovrilo de la februara almanako, kiun mi ricevis nur en septembro, okulfrape kontrastas blanko kaj rug\u0302o nigrafone \u2013 foto \u201cKokoso, rug\u0302a kapsiko kaj tomatetoj\u201d de Laura San Segundo. La botanikan temon dau\u0306rigas rubrikaj bildoj prenitaj el Hortus Eystettensis (G\u0302ardeno de Eichsta\u0308tt), verko de la apotekisto kaj botanikisto Basilius Besler, konsiderata kiel \u201cperlo de la botanika literaturo\u201d."}, {"text_idx": "#000003", "text": "La fama c\u0302ina esperantisto Bakin estas omag\u0302ata per republikigo de tri liaj originalaj prozaj\u0302oj, kun enkondukaj informoj kaj komentoj. Sekvas noveloj de niaj samtempuloj: Muta nature de Sten Johansson kaj Bastardo de Spomenka S\u030ctimec. Kuzo de Jorge Camacho solas en la sekcio de originala poezio."}, {"text_idx": "#000005", "text": "Per la traduko de Suso Moinhos ni konatig\u0302as kun la verko Abstrakta naturo 1 de la rumanino Iulia Militaru (en la rusa lingvo mankas ne nur s\u0302iaj verkoj, sed ec\u0302 informoj pri s\u0302i). Ankau\u0306 antologieto de la galega poeto Celso Emilio Ferreiro s\u0302uldig\u0302as al la traduklaboro de Moinhos. Poemo de la usona verkisto Eric Paul Shaffer aperas en la traduko de Catherine B. Krause."}, {"text_idx": "#000006", "text": "Pli ol duonon da almanako okupas artikoloj, eseoj, intervjuo kaj recenzoj. Humphrey Tonkin komparas la du transvivintojn, partoprenintojn de la Unua Mondmilito \u2013 Tivadar Soros kaj Julio Baghy \u2013 ambau\u0306 spertis militkaptitecon en Siberio kaj ambau\u0306 esprimis beletre siajn travivaj\u0302ojn. Komuna por ambau\u0306 estas krome la revuo Literatura Mondo, kiu ekaperis en 1922."}, {"text_idx": "#000007", "text": "Vinagra recenzo, lau\u0306 la memdifino de g\u0302ia au\u0306toro, Sten Johansson, estas dedic\u0302ita al la Belarta rikolto, volumetoj, kiujn konsistigas la premiitaj verkoj de la Belartaj konkursoj de UEA. Johansson analizas la premiitajn prozaj\u0302ojn el 2013-2017 kaj trovas, ke la plejmultaj el ili estas \u201cmalmodernaj, sentimentalaj edifaj\u0302oj, senspritaj rakontoj, enuaj priskriboj\u201d. Al la estontaj konkursontoj li rekomendas ... legi, jes, tiel!"}]